cyanic-selkie/wikianc huggingface dataset:
द इंटरप्रिटेशन ऑफ ड्रीम्स
द इंटरप्रिटेशन ऑफ ड्रीम्स सिग्मंड फ्रायड की रचना है। इस पुस्तक में फ्रायड ने अपने मनोवैज्ञानिक अध्ययन के द्वारा सपनों के आने के कारणों का विस्तृत विवेचन किया है । उन्होंने सपने क्यों आते हैं तथा वे अर्थपूर्ण होते हैं या नहीं इत्यादि प्रश्नों का उत्तर देने का प्रयास किया है। इस पुस्तक ने मनोविज्ञान के विकास में महत्वपूर्ण भूमिका निभायी है। इसका हिंदी अनुवाद अचलेश चन्द्र शर्मा द्वारा ' सपनों का मनोविज्ञान ' नाम से किया गया है।
संदलपुर, बिलारी (मुरादाबाद )
सम्बंधित जनगणना कोड: राज्य कोड :09 जिला कोड :135 तहसील कोड : 00720
निस्ता गाँव, अलौली (खगड़िया)
निस्ता अलौली, खगड़िया, बिहार स्थित एक गाँव है।
दुनिया का मेला (1974 फ़िल्म)
दुनिया का मेला 1974 में बनी हिन्दी भाषा की फिल्म है।
डींगा, रानीखेत तहसील
डींगा, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
फेनी (मादक पेय)
फेनी एक मादक पेय है जो विश्व में केवल गोवा में बनायी जाती है। यह दो तरह की होती है, पहली नारियल से बनने वाली तथा दूसरी काजू से बनने वाली।
कथौटिया गाँव, रायगढ-चौक (लखीसराय)
}
कथौटिया रायगढ-चौक, लखीसराय, बिहार स्थित एक गाँव है।
हॉवर्ड स्टार्क
हॉवर्ड स्टार्क (Howard Stark) मार्वल कॉमिक्स द्वारा प्रकाशित अमेरिकन कॉमिक बुक में आने वाला अमेरिकी काल्पनिक पात्र हैं। इस पात्र को उनके पुत्र टोनी की कहानियों में पृष्ठभूमि पात्रा के रूप में दिखाया गया है, इसके अतिरिक्त कैप्टन अमेरिका में भी दिखाया गया है। यह पात्र स्टार्क इंडस्ट्रीज का संस्थापक भी है।
कॉमेडी नाइट्स विद् कपिल
कॉमेडी नाइट्स विद् कपिल कलर्स चैनल पर प्रसारित होने वाला हास्य अभिनेता कपिल शर्मा का एक हास्य कार्यक्रम हैं इसमें दर्शकों को हास्य रस के साथ-साथ गणमान्य व्यक्तियों के बारे में जानने-समझने का अवसर मिलता है क्योंकि कार्यक्रम में विशिष्ट व्यक्तियों से साक्षात्कार भी किया जाता है।
बाहरी कड़ियाँ
श्र:भारतीय टेलीविजन धारावाहिक
अंधोलि, उट्नूरु मण्डल
अंधोलि, उट्नूरु मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
पारिजात (लेखिका)
प्रारम्भिक जीवन और शिक्षा
पारिजात दार्जिलिंग के पहाड़ी स्टेशन, जो अपनी चाय बागानों के लिए विख्यात है, में 1937 में पैदा हुयी थीं। जब वह काफी छोटी थी तब उनकी माँ अमृत मोक्तन का देहावसान हो गया। ऐसी परिस्थिति में पारिजात की परवरिश उनके नाना डॉ॰ के.एन.वाइबा द्वारा की गयी, जो एक मनोवैज्ञानिक थे।
जहां पारिजात का जन्म हुआ वह शहर दार्जिलिंग उस समय नेपाली भाषा, संस्कृति और साहित्य का एक प्रमुख केंद्र था। हालांकि आज भी दार्जिलिंग नेपाली लोगों का निवास है और नेपाली भाषा, संस्कृति तथा साहित्य के एक प्रमुख केंद्र के रूप में जाना जाता है। नेपाल के साथ एक करीबी रिश्ता साझा करने के साथ-साथ यह शहर साहित्य के विकास में भी एक प्रभावशाली भूमिका निभाई है। यही कारण है, कि तमाम जटिलताओं के वाबजूद पारिजात का बचपन नेपाल और नेपाली साहित्य से जुड़ा रहा और एक सशक्त लेखिका के रूप में उन्हें अपनी पहचान बनाने में उनकी मदद करता रहा। पारिजात ने दार्जिलिंग में अपनी स्कूली शिक्षा का हिस्सा पूरा करने के बाद 1954 में काठमांडू, नेपाल चली आयी, जहां पद्मा कन्या स्कूल में उन्होने अपनी स्कूली शिक्षा पूरी की और आर्ट्स में स्नातक की डिग्री ली। 26 साल की उम्र में, जल्दी ही शारीरिक रोगों से पीड़ित होने के कारण वे आगे की शिक्षा प्राप्त नहीं कर सकीं। उनके लकवाग्रस्त हो जाने के कारण उनकी देखरेख लंबे समय तक उनकी बहन ने किया।
साहित्यिक गतिविधियां
पारिजात की पहली कविता 1959 में, धार्त द्वारा प्रकाशित किया गया था। आकांक्षा, पारिजात की कविता और बाइसलु वर्तमान सहित उनके तीन कविता संग्रह प्रकाशित है। उनकी पहली लघु कहानी मैले नजनमाएको चोरो थी। वे नेपाल में एक सशक्त उपन्यासकार के रूप में जानी जाती है। उन्होने दस उपन्यास लिखे, जीनामे से सिरीस को फूल सर्वाधिक लोकप्रिय रचनाओं में से एक है। उन्हें 1965 में इसी उपन्यास के लिए मदन पुरस्कार से सम्मानित किया गया था। इसके अलावा उन्हें सर्वश्रेष्ठ पाण्डुलिपि पुरस्कार, गंडकी बसुन्ब्धारा पुरस्कार आदि से भी अलंकृत किया गया। सिरीस को फूल उनके द्वारा नेपाली साहित्य के महत्वपूर्ण सृजन में से एक माना जाता है।
सराए पंजू, बिलारी (मुरादाबाद )
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
इन्द्रमणि बडोनी
इंद्रमणि बडोनी, जिन्हें "उत्तराखंड के गांधी" के रूप में भी जाना जाता है, का जन्म 24 दिसंबर, 1925 को टिहरी गढ़वाल की रियासत के अखोड़ी गांव में हुआ था। उनकी माता श्रीमती थीं। कलदी देवी और उनके पिता श्री सुरेशानंद थे। उन्होंने नैनीताल और देहरादून में शिक्षा पूरी की है। उन्होंने 1949 में डीएवी पीजी कॉलेज, देहरादून से स्नातक की डिग्री भी पूरी की। उन्होंने सुरजी देवी से शादी की जब वे केवल 19 वर्ष के थे और आजीविका की तलाश में बंबई चले गए। हालाँकि, वह जल्द ही लौट आया। उन्होंने अपने सार्वजनिक जीवन की शुरुआत 1953 में की जब एक गांधीवादी कार्यकर्ता मीरा बहन ने उनके गांव का दौरा किया।
1961 में, वह एक ग्राम प्रधान और बाद में विकास खंड, जखोली के प्रमुख बने। वे 1967 में देवप्रयाग से पहली बार उत्तर प्रदेश विधान सभा के लिए एक स्वतंत्र उम्मीदवार के रूप में चुने गए थे। 1969 में, उन्हें अखिल भारतीय कांग्रेस के उम्मीदवार के रूप में चुना गया था, और 1977 में, वे लखनऊ विधान सभा के लिए एक स्वतंत्र उम्मीदवार के रूप में चुने गए थे। 1977 की जनता पार्टी की लहर के दौरान भी, उन्होंने इस तरह के भूस्खलन से जीत हासिल की कि कांग्रेस और जनता दोनों उम्मीदवारों की जमानत जब्त हो गई।
हालाँकि, बडोनी को अपने राजनीतिक जीवन में असफलताओं का भी सामना करना पड़ा। वे 1974 में गोविंद प्रसाद गैरोला से चुनाव हार गए और 1989 में वे ब्रह्म दत्त से संसदीय चुनाव हार गए। इन असफलताओं के बावजूद, बडोनी एक अलग उत्तराखंड राज्य के लिए गहराई से प्रतिबद्ध थे। वह 1979 से एक अलग राज्य के लिए आंदोलन में सक्रिय थे और पार्वती विकास परिषद के उपाध्यक्ष के रूप में कार्यरत थे।
1994 में, बडोनी ने अलग उत्तराखंड राज्य की मांग के लिए पौड़ी में आमरण अनशन शुरू किया। अंततः उन्हें सरकार द्वारा मुजफ्फरनगर जेल में डाल दिया गया। उत्तराखंड आंदोलन ने कई मोड़ लिए, लेकिन बडोनी ने इसमें केंद्रीय भूमिका निभाई और विभिन्न गुटों और खेमों में बंटे आंदोलनकारियों का सफलतापूर्वक नेतृत्व किया।
अहिंसक आंदोलन में उनके अटूट विश्वास और उनके करिश्माई लेकिन सहज व्यक्तित्व के कारण, द वाशिंगटन पोस्ट ने बडोनी को "माउंटेन गांधी" के रूप में संदर्भित किया। 18 अगस्त 1999 को ऋषिकेश के विठ्ठल आश्रम में उनका निधन हो गया। जीवन भर चुनौतियों का सामना करने के बावजूद, बडोनी उत्तराखंड के इतिहास में एक सम्मानित और प्रभावशाली व्यक्ति बने हुए हैं।
पर्री गाँव, अलौली (खगड़िया)
पर्री अलौली, खगड़िया, बिहार स्थित एक गाँव है।
कोली गाँव, रायगढ-चौक (लखीसराय)
}
कोली रायगढ-चौक, लखीसराय, बिहार स्थित एक गाँव है।
नागापूर, चेन्नूर‌ मण्डल
नागापूर, चेन्नूर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
बौड तल्ला, सल्ट तहसील
बौड तल्ला, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
मिस्टर रोमियो (1974 फ़िल्म)
मिस्टर रोमियो 1974 में बनी हिन्दी भाषा की फिल्म है।
मलेरियारोधी औषध
मलेरियारोधी औषध (Antimalarial medications या antimalarials) एक प्रकार के परजीवी-रोधी रसायन हैं जिनका उपयोग मलेरिया से बचने या उसका उपचार करने के लिए किया जाता है। मलेरियारोधी औषधियाँ प्रायः प्राकृतिक स्रोतों से बनायी जाती हैं।
सरकारा, बिलारी (मुरादाबाद )
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00720
सीतामाता वन्यजीव अभयारण्य
सीतामाता वन्यजीव अभयारण्य422.94 वर्गकिलोमीटर में फैला है, जो जिला मुख्यालय बांसवाड़ा से केवल ४० किलोमीटर, उदयपुर से १०० और चित्तौडगढ़ से करीब ६० किलोमीटर दूर है। यह अद्वितीय अभयारण्य प्रतापगढ़ जिले में, राजस्थान के दक्षिण-पश्चिम क्षेत्र में अवस्थित है, जहाँ भारत की तीन पर्वतमालाएं- अरावली, विन्ध्याचल और मालवा का पठार आपस में मिल कर ऊंचे सागवान वनों की उत्तर-पश्चिमी सीमा बनाते हैं। आकर्षक जाखम नदी, जिसका पानी गर्मियों में भी नहीं सूखता, इस वन की जीवन-रेखा है।
यहां की सबसे ज्यादा महत्वपूर्ण वन्यजीव प्रजातियों में उड़न गिलहरी और चौसिंघा (four Horned Antelope) हिरण उल्लेखनीय हैं। यहां स्तनधारी जीवों की ५०, उभयचरों की ४० और पक्षियों की ३०० से ज्यादा प्रजातियां पाई जाती हैं। भारत के कई भागों से कई प्रजातियों के पक्षी प्रजनन के लिए यहां आते हैं।
वृक्षों, घासों, लताओं और झाडियों की बेशुमार प्रजातियां इस अभयारण्य की विशेषता हैं, वहीं अनेकानेक दुर्लभ औषधि वृक्ष और अनगिनत जड़ी-बूटियाँ अनुसंधानकर्ताओं के लिए शोध का विषय हैं। वनों के उजड़ने से अब वन्यजीवों की संख्या में कमी आती जा रही है।
प्रतापगढ़ इतिहास के आरम्भ से ही प्रकृति की नायाब संपदा से धनी क्षेत्र रहा है। इस के उत्तर-पश्चिमी हिस्से में मूल्यवान सागवान के बड़े सघन जंगल थे, इसलिए अंग्रेज़ी शासन के दौर में इस वन-संपदा के व्यवस्थित देखरेख की गरज से एक अलग महकमा-जंगलात, १८२८ ईस्वी में कायम किया गया. यहीं ऐसे स्थान भी हैं जहाँ सूरज की किरण आज तक ज़मीन पर नहीं पडी!
स्थानीय लोगों की मान्यता है कि त्रेता युग (रामायण काल) में, राम द्वारा बहिष्कृत कर दिए जाने के बाद सीता ने यहीं अवस्थित महर्षि वाल्मीकि के आश्रम में न केवल निवास किया था, बल्कि उसके दोनों पुत्रों- लव और कुश का जन्म भी यहीं वाल्मीकि आश्रम में हुआ था। यहां तक कि सीता अंततः जहाँ भूगर्भ में समा गयी थी, वह स्थल भी इसी अभयारण्य में स्थित है! सेंकडों सालों से सीता से प्रतापगढ़ के रिश्तों के सम्बन्ध में इतनी प्रबल लोक-मान्यताओं के चलते यह स्वाभाविक ही था कि अभयारण्य का नामकरण सीता के नाम पर किया जाता.
आज भी यह प्रतापगढ़ का सर्वाधिक महत्वपूर्ण पर्यटक स्थल है- प्रकृति-प्रेमियों के बीच वनस्पतियों और पशु-पक्षियों की विविधता के लिहाज़ से उत्तर भारत के अनोखे अभयारण्य के रूप में लोकप्रिय हो सकने की अनगिनत संभावनाओं से भरपूर, किन्तु अपेक्षित पर्यटक-सुविधाओं के सर्जन और विस्तार के लिए यह सघन वन-क्षेत्र अब भी पर्यटन और वन विभागों की पहल की बाट जोह रहा है! प्रकृति की इस नायाब निधि को क्षरण और मनुष्यों के अनावश्यक हस्तक्षेप से बचाने के लिए इसे राष्ट्रीय उद्यान बनवाने के लिए वर्त्तमान जिला प्रशासन और वन विभाग के संयुक्त प्रयास तेज किये जा रहे हैं। यहाँ पाई जाने वाली उड़न गिलहरियों को स्थानीय भाषा में आशोवा नाम से जाना जाता है इसका वैज्ञानिक नाम रेड फ्लाइंग स्किवरल पेटोरिस्टा एल्बी वेंटर है। यह अभयारण्य चौसिंगा के प्रमुख राष्ट्रीय स्थलों में से एक है। यह चौसिंगा की जन्म भूमि के नाम से भी जाना जाता है। चौसिंगा एंटी लॉप प्रजाति का दुर्लभतम वन्य जीव हैं जिसे स्थानीय भाषा में भेडल भी कहा जाता है।यह जंगली मुर्गों के अलावा पेंगोलिन (आडाहुला) जैसा दुर्लभ वन्य जीव भी पाया जाता है। इस अभयारण्य में आर्किड एवं विशाल वृक्षीय मकड़ियाँ भी पायी गयी हैं। भारत के कई भागों से कई प्रजातियों के पक्षी प्रजनन के लिए यहां आते है।
सीपीएम पॉलित ब्यूरो
सीपीआई(एम) की राष्ट्रीय कार्यकारिणी
रायपुर जंक्शन रेलवे स्टेशन
विद्युतीकरण
1935-45 में बिलासपुर-भिलाई खंड का विद्युतीकरण किया गया।
टी एन शेषन
टी एन शेषन (पूरा नाम, तिरुनेलै नारायण अइयर शेषन), भारत के दसवें मुख्य चुनाव आयुक्त थे। इनका कार्यकाल १२ दिसम्बर १९९० से लेकर ११ दिसम्बर १९९६ तक था। इनके कार्यकाल में स्वच्छ एवं निष्पक्ष चुनाव सम्पन्न कराने के लिये नियमों का कड़ाई से पालन किया गया जिसके साथ तत्कालीन केन्द्रीय सरकार एवं ढीठ नेताओं के साथ कई विवाद हुए।
जीवनी
टी एन शेषन का जन्म केरल के पलक्कड़ जिले के तिरुनेलै नामक स्थान में हुआ था। उन्होने मद्रास के क्रिश्चियन कॉलेज से स्नातक परीक्षा उतीर्ण की। वहीं पर कुछ समय के लिये वे व्याख्याता (लेक्चरर) भी रहे।
देश के इस दसवें मुख्य चुनाव आयुक्त का कार्यकाल 1990 से 96 तक था। शेषन को आजाद भारत के ऐसे नौकरशाह के रूप में याद किया जाएगा, जिसके पास मौलिक सोच थी और जो देश को भ्रष्टाचार और मुक्त करने की दिशा में विवादास्पद होने की हद तक जा सकते थे। उनके आलोचक उन्हें सनकी कहते थे, लेकिन भ्रष्टाचार मिटाने के लिए वह किसी के भी खिलाफ जाने का साहस रखते थे। देश के हर वाजिब वोटर के लिए मतदाता पहचान पत्र उन्हीं की पहल का नतीजा था। पद से मुक्त होने के बाद उन्होंने देशभक्त ट्रस्ट बनाया। वर्ष 1997 में उन्होंने राष्ट्रपति का चुनाव लड़ा, लेकिन के आर नारायणन से हार गए। उसके दो वर्ष बाद कांग्रेस के टिकट पर उन्होंने लालकृष्ण आडवाणी के खिलाफ चुनाव लड़ा, लेकिन उसमें भी पराजित हुए।
योगदान एवं प्रभाव
वर्ष 1990 में टीएन शेषन के मुख्य चुनाव आयुक्त बनने के पहले तक निर्वाचन आयोग की भूमिका से आम आदमी प्राय: अपरिचित था लेकिन शेषन ने इसे जनता के दरवाजे पर ला खड़ा किया। इससे जनता की उम्मीदें और बढ़ीं। इसे और गतिशील और पारदर्शी बनाने के लिए इसका स्वरूप बदलने की जरूरत महसूस की गई और इसे बदला भी गया। आयोग कई तरह के आरोपों से भी घिरता रहा लेकिन उस समस्या का भी हल ढूंढा गया।
टी एन शेषन ने भारत के भूत एवं भविष्य से सम्बन्धित एक पुस्तक लिखी जो बहुत लोकप्रिय हुई।
भरणोतक
वनस्पति विज्ञान में, भरणोतक (भरण-ऊतक) में त्वचीय और संवहनीय ऊतकों के अतिरिक्त सभी ऊतक अन्तर्गत होते हैं। विभज्योतक द्वारा बनी कोशिकाएँ एक विशिष्ट कार्य करती हैं और विभाजित होने की शक्ति को खो देती हैं जिसके फलस्वरूप वे स्थायी ऊतक का निर्माण करती हैं। बाह्यत्वचा के नीचे कोशिकाओं की कुछ स्तर होती हैं जिसे सरल स्थायी ऊतक या भरणोतक कहते हैं। कोशिका भित्ति की प्रकृति के आधार पर इसे तीन प्रकारों में विभाजित किया जा सकता है: मृदूतक, स्थूलोतक तथा दृढ़ोतक। पत्रों में भरणोतक पतली भित्ति और हरितलवक युक्त होते हैं और इसे पर्णमध्योतक कहते हैं।
स्थूलोतक
स्थूलोतक अधिकांश द्विबीजपत्री पौधों में बाह्यत्वचा के नीचे की स्तरों में स्थित होता है। यह समरूप स्तर के रूप में अन्यथा खण्डों में पाया जाता है। इसमें कोशिकाएँ होती हैं जो सेलुलोस, हेमिसेलुलोस और पेक्टिन के जमाव के कारण कोणों पर बहुत अधिक गाढ़ी हो जाती हैं। स्थूलोतकीय कोशिकाएँ अण्डाकार, गोलाकार या बहुभुजीय हो सकती हैं और इनमें अक्सर हरितलवक होते हैं। हरितलवक होने पर ये कोशिकाएँ भोजन को आत्मसात कर लेती हैं। अन्तःकोशिकीय अवकाश अनुपस्थित होते हैं। वे पौधे के बढ़ते भागों जैसे नए तने और पत्रों के पर्णवृन्त को यान्त्रिक अवलम्ब प्रदान करते हैं।
दृढ़ोतक
दृढ़ोतक में मोटी और काष्ठाभित कोशिका भित्ति वाली लम्बी, संकरी कोशिकाएँ होती हैं जिनमें कुछ या कई गड्ढे होते हैं। वे प्रायः मृत और कोशिकाद्रव्य -हीन होते हैं। दृढ़ोतक मुख्यत: आधार प्रदान करता हैं, जो चाप को सहन कर सकता है और भीतरी पतली भित्ति वाली कोशिकाओं को क्षतिग्रस्त होने से बचाता है। रूप, संरचना, उत्पत्ति और विकास में भिन्नता के आधार पर, दृढ़ोतक रेशें या दृढ़ कोशिकाएँ हो सकता है। रेशें मोटी-भित्ति वाली, लम्बी और नुकीली कोशिकाएँ होती हैं, जो प्रायः समूहों में, पौधे के विभिन्न भागों में होती हैं। रेशें अनेक पौधों के तनों के विभिन्न भागों में खण्डों अथवा अविच्छिन्न पट्टियों के रूप में पाए जाते हैं। दृढ़ कोशिकाएँ गोलाकार, अण्डाकार या बेलनाकार, बहुत संकीर्ण गुहाओं के साथ अत्यधिक मोटी मृत कोशिकाएँ हैं। दृढ़ कोशिकाएँ सामान्यतः फलों और बीजों में पाई जाती है।
अजित कुमार
अजित कुमार அஜித் குமார் (1 मई 1971 हैदराबाद, आंध्र प्रदेश, भारत में जन्मे) एक भारतीय फिल्म अभिनेता हैं, जो तमिल फिल्म उद्योग के अग्रणी अभिनेताओं में से एक माने जाते हैं। रोमांचक मनोवैज्ञानिक फिल्म आसई (Aasai) (1995) में महत्त्वपूर्ण मान्यता पाने से पहले उन्होंने अपना भविष्य तेलुगु फिल्म से शुरू किया। एक के बाद एक सफल फिल्मों की एक डोर बनती गई, जिसने शुरू में अजित को एक रोमांटिक हीरो, उसके बाद एक्शन हीरो और अंततः एक जन प्रतीक के रूप में स्थापित कर दिया।
वह अक्सर अपने अभिनय के लिए तारीफ पाते रहे और उन्हें तीन फिल्मफेयर तमिल सर्वश्रेष्ठ अभिनेता के पुरस्कार मिले। सभी तीनों पुरस्कार उन फिल्मों के लिए मिले, जिनमें वह विविध भूमिकाओं में प्रदर्शित हुए. अजित मुख्यतः बड़ी स्टूडियो फिल्मों में प्रमुख भूमिकाएं निभाते हैं, जो रोमांटिक कॉमेडी से लेकर नाटकीय और रोमांचक एक्शन तक होती हैं। अपने अभिनय के अलावा, अजित ने 2004 में ब्रिटिश फॉर्मूला के तीन सत्रों में एक पेशेवर रेसर के रूप में भाग लिया था।
प्रारंभिक वर्ष
अजित हैदराबाद, भारत के एक सामान्य मध्यम वर्गीय परिवार में मंझले बच्चे के रूप में पैदा हुए, जिनका फिल्म उद्योग से कहीं कोई सम्बंध नहीं था। वह चेन्नई, तमिलनाडु में पले बढे. उन्होंने अपनी उच्च माध्यमिक शिक्षा पूरी करने से पहले ही 1986 में असन मेमोरिअल उच्च माध्यमिक स्कूल छोड़ दिया।
एक दुर्घटना के बाद, कई व्यापार एजेंसियों ने उन्हें प्रिंट मीडिया की विज्ञापनों के लिए मॉडलिंग में डाल दिया। उन्हें फिल्मों और दौड़ के बीच चुनाव करना था और चूंकि फिल्मों के ज्यादा अवसर थे तथा उनसे कुछ पैसा हासिल हो रहा था, इसलिए उनहोंने फिल्मों पर अपना ध्यान देना शुरू कर दिया।
20 साल की उम्र में अजित को तेलुगु फिल्म निर्माता, लक्ष्मी प्रोडक्शंस द्वारा उनकी फिल्म में अभिनय के लिए चुना गया, हालाँकि फिल्म के शुरू होते ही उसके निर्देशक की मृत्यु के कारण फिल्म की शूटिंग रोक दी गई। अजित ने 21 साल की उम्र में, कम लागत की तेलुगु फिल्म "प्रेम पुस्तगम" (Prema Pustagam) से अपना फिल्म करियर शुरू किया, जो उनकी अब तक की आखरी प्रत्यक्ष तेलुगु फिल्म है।
रोमांटिक हीरो (1995-2000)
इस दौरान, अजित मीडिया में एक होनहार रोमांटिक अभिनेता के रूप में देखे जाने लगे, जैसे ही उन्होंने स्थापित रोमांटिक अभिनेताओं, मुरली, पर्तिपन, प्रशान्त, अरविंद स्वामी, कार्तिक और प्रबु, पर बॉक्स ऑफिस गणनाओं में वितरकों के खातों पर बढ़त हासिल कर ली। इसके अलावा, अजित ने अपने लापरवाह साक्षात्कारों के लिए बदनामी मोल ली।
1995 में, अजित ने अपनी पहली ब्लोकबस्टर फिल्म, आसई (Aasai) में काम किया जिसने बॉक्स ऑफिस पर 1 करोड़ डॉलर की कमाई की। वसंत द्वारा निर्देशित और मणि रतनम द्वारा निर्मित इस फिल्म में उन्हें सुवलक्ष्मी के विपरीत मुख्य भूमिका में फिल्माया गया। अगथियाँ की वान्मती (Vaanmathi) भी एक संगीत हिट रही और उन्होंने बाद में कल्लूरी वासल (Kalloori Vaasal) में प्रमुख भूमिका निभाई जिसमें प्रशान्त उनके सह अभिनेता थे।
अगले ही वर्ष, अजित की दूसरी ब्लोकबस्टर फिल्म कद्हल कोत्तई (Kadhal Kottai)राष्ट्रीय पुरस्कारके रूप में आई, जिस में उन्होंने दुबारा अगथियाँ के साथ काम किया। यह फिल्म बिना शर्त प्रेम में पड़े दो लोगों की कहानी बताती है, जो फिल्म की अंत तक एक दूसरे को नहीं देख पाते. फिल्म ने बॉक्स ऑफिस पर 2 करोड़ डॉलर की कमाई की।
1999 में, सुन्दर सी की रोमांटिक नाटक उन्नैतेदी (Unnaithedi) हिट हो गई जिसने उनकी सफलता की एक शृंखला की शुरुआत की। एस जे सूर्या की ब्लाक बस्टर रोमांचक फिल्म, वाली (Vaali), जिसमें उन्हें नायक और खलनायक की दोहरी भूमिकाओं में दर्शाया गया, ने बॉक्स ऑफिस पर 3 करोड़ डॉलर की कमाई की। अजित का विश्वस्त कर देने वाला, सामंजस्य विपरीत गुणों वाले दो भाइयों के चित्रण ने उन्हें अपना प्रथम फ़िल्मफ़ेयर सर्वश्रेष्ठ अभिनेता पुरस्कार दिलवाया. इसके अलावा यह संवेदनशील भूमिका आलोचकों द्वारा भी सराही गई और उन्होंने दावा किया की फिल्म एक "तात्कालिक साहितिक" रचना है। इसके बाद, सफल भावपूर्ण नाटक आनंद पुन्गाट्रे (Anandha Poongatre) और नी वरुवाई ऐना (Nee Varuvai Ena) में उनके सहायक अभिनय के लिए भी अजित को काफी प्रशंशा मिली। नई सहस्राब्दी कि शुरुआत से पहले, उनकी अंतिम परियोजना सरन द्वारा निर्देशित फिल्म अमर्कलम (Amarkalam) थी, जिसमें शालिनी भी उनके साथ थीं, जिनसे उन्होंने फिल्म पूरा होते ही शादी कर ली।
मुगवरी (Mugavari) ने उन्हें व्यवसायिक सफलता और आलोचकों की प्रशंसा दिलाई. सन 2000 में उन्होंने ए.आर.रहमान कि संगीत हिट और राजीव मेंनन द्वारा निर्देशित फिल्म कण्डुकोण्डेन कण्डुकोण्डेन (Kandukondain Kandukondain) में अभिनय किया। फिल्म में अजित के साथ मशहूर अभिनेता माम्मूटी और ऐश्वर्य राय को चित्रित किया गया।
एक्शन हीरो (2000-05)
सन् 2001 में, अजित, ए.आर.मुरुगादासकी पहली फिल्म दीना में (Dheena) लैला मेह्दीन और सुरेश गोपीके साथ नज़र आए। फिल्म ने अप्रत्यक्ष रूप से अजित कि एक नई छवि की शुरुआत की, जिसने एक्शन हीरो के रूप में आम जनता को अपील किया। इसके अलावा, इस सफल फिल्म में अजित का उपनाम तलई, अर्थात् तमिल के लिए नेता, उनके प्रशंसकों और मीडिया के बीच उनका ब्रांड लेबल बन गया। उनकी अगली परियोजना सांस्कृतिक फिल्म सिटिज़न (Citizen) थी, जिसमें अजित को दस अलग अलग रूप में चित्रित किया गया। इस फिल्म में उन पर दूरतम सितारे के रूप में टिप्पिनी की गई। यह मानद उपाधि उनकी सभी फिल्मों में पूरे दशक इस्तेमाल किया गया। भावपूर्ण नाटक पुवेल्लाम उन वासम में ज्योतिका के विपरीत उनकी भूमिका ने व्यावसायिक एवं समालोचनात्मक सफलता दिलवाई, साथ ही तमिलनाडु राज्य द्वारा, विशेष सर्वश्रेष्ठ अभिनेता पुरस्कार प्राप्त करवाया. वर्ष के अंत में अजित, संतोष शिवन की हिन्दी परियोजना अशोका (Asoka) में शाहरुख खान के साथ एक संक्षिप्त नकारात्मक भूमिका में दिखाई देये.
वर्ष 2002 में अजित तीन फिल्मों में नज़र आये, पहली दो फिल्म रेड (Red) और राजा (Raja) ने औसत कारोबार किया। लेकिन तीसरी फिल्म विलेन (Villain) जिसमें अजित ने दोहरी भूमिकाएं निभाई, एक, मानसिक रूप से बीमार विकलांग की, जो बॉक्स ऑफिस पर 5 करोड़ डॉलर से अधिक की कमाई करने वाली ब्लोक्बस्तर फिल्म बनी और अजित को अपना दूसरा फ़िल्मफ़ेयर सर्वश्रेष्ठ तमिल अभिनेता पुरस्कार भी मिला। तब तक, वितरकों को अजित की प्रसिद्धि मूल्य का अंदाजा हो गया था और उन्हें किंग ऑफ़ ओपनिंग की मान्यता मिली दे दी गई।
स्नेहा के साथ उनकी अगली फिल्म जाना (Jana), की आलोचकों द्वारा निंदा की गई जबकि सरन की फिल्म, अट्टागसम (Attagasam) सफल साबित हुई। फिल्म में अजित को दोहरी भूमिकाओं में देखा गया और थलाइ दीपावली गीत उनकी एक्शन हीरो की छवि को बढ़ावा देने के लिए लिखा गया जिसने मीडिया में उनके उपनाम तलई को और मज़बूत कर दिया।
जन चिह्न (2005 - वर्तमान)
इस अवधि के दौरान, अजित की फिल्मे बॉक्स ऑफिस पर लगातार बढ़ते आरंभिक शक्ति के लिए जानी जाने लगी, जो कि उनकी मजबूत पुरुष प्रधान प्रशंषकों के कारण था। वह अपने प्रशंसकों और मीडिया में न सिर्फ एक एक्शन हीरो, बल्कि एक सामूहिक प्रतीक (जन चिन्ह) के रूप में देखे जाने लगे।
2006 के दौरान, पी.वासु की फिल्म परमसिवन (Paramasivan) में अजित अपने अंतराल से लौटे, जिसमें उन्होंने मुख्य भूमिका निभाने के लिए बीस किलोग्राम वज़न कम किया। इसी प्रकार उनकी अगली फिल्म, AVM प्रोडक्शन की पेरारासु द्वारा निर्देशित तिरुपति (Thirupathi) को सकारात्मक मीडिया समीक्षाएँ मिलीं। अजित की एक कामयाब वापसी हुई, लम्बे समय से रुकी ब्लाक बस्टर फिल्म वरलारू (Varalaru) के रिलीज़ से, जिसने बॉक्स ऑफिस पर 12 लाख डॉलर का कारोबार करके एक नइ चोटी छु ली। फिल्म ने अजित को अपना तीसरा फ़िल्मफ़ेयर सर्वश्रेष्ठ अभिनेता का पुरस्कार दिलवाया.
2007 में अजित की पहली फिल्म आलवर (Aalwar) रिलीज़ हुई जिसे आलोचकों द्वारा काफी आलोचना बर्दाश्त करनी पड़ी. जब की किरीदम जो 1989 में राष्ट्रीय पुरस्कार विजेता मलयालम फिल्म का रीमेक थी, उसे भारी सकारात्मक समीक्षाएँ मिली। फिर अजित ने 1980 के दशक में रजनीकान्त अभिनीत फिल्म की रीमेक, बिल्ला (Billa) में अभिनय किया जिसने बॉक्स ऑफिस पर 14 करोड़ डॉलर की कमाई की और उनके प्रतिद्वंद्वियों पर दबाव बढ़ा दिया। फिल्म ने अजित को समालोचनात्मक प्रशंसा दिलाई और भारत में स्टाइलिश कला निर्देशन और छायांकन का एक चलन बन गया।
2008 में उन्होंने अय्न्गरण अंतर्राष्ट्रीय निर्माण, एगन (Aegan) में अभिनय किया, जो कोरियोग्राफर से निर्देशक बने राजू सुंदरम द्वारा निर्देशित किया गया था। फिल्म 2004 की हिन्दी कॉमेडी मैं हूं ना (Main Hoon Na) का रीमेक थी।
एक अच्छे फिल्म निर्माण वर्ष के बाद, अजित की नवीनतम रिलीज़ आसल (Aasal), एक सजीव रोमांचक फिल्म थी। उनके सह निर्देशन में बनी इस फिल्म में सहोदर स्पर्द्धा को दर्शाया गया। फरवरी 2010 में रिलीज़ हुई इस फिल्म ने अब तक की सबसे व्यापक ओपनिंग की और बॉक्स ऑफिस पर 15 मिलियन डॉलर की कमाई की। वह एक अनुबंध के तहत काम कर रहे थे, जिस से उन्हें पारिश्रमिक के तौर पर 1.25 मिलियन डॉलर नकदी के अलावा फिल्म के अधिकारों की बिक्री से 30 प्रतिशत हिस्से का लाभ मिलना था।
रेसिंग करियर
अजित एक पेशेवर "कार रेसर" हैं और उन्होंने भारत के कई जगहों जैसे मुंबई, चेन्नई और दिल्ली की परिक्रमा की है। वह कई दौड़ में भाग लेने के लिए विदेश भी गए हैं, जिनमे जर्मनी और मलेशिया शामिल हैं। उन्होंने 2003 में फार्मूला एशिया बीएमडब्ल्यू चैंपियनशिप में भाग लिया।
निजी जिन्दगी
अजित कई धर्मों के मानने वाली संस्कृति से आते हैं, कियोंकि उनके पिता पी. सुब्रमण्यम, पलक्कड़ के एक तमिल ब्राह्मण थे और उनकी माँ मोहिनी, कोलकत्ता, पश्चिम बंगाल से सिंधी मूल की थी। अजित ने बाद में, अपने माता पिता के नाम पर 'मोहिनी-मणि "फाउंडेशन, एक गैर मुनाफे वाला संगठन बनाया ताकि स्वयं स्वच्छता और नागरिक चेतना को बढ़ावा मिले जो शहरी फैलाव की समस्याओं को सहज बनाने में मदद करे. अजित कुमार तीन भाइयों में मझले बेटे थे, जिनमे दुसरे अनिल कुमार, जो न्यूयॉर्क में शेयर दलालहैं और अनूप कुमार जो एक मद्रास आईआईटी स्नातक हैं और सिएटल में काम करते हैं। इसके अलावा, अजित की दो जुड़वाँ छोटी बहनों थीं, जो दोनों कम उम्र मैं ही चल बसीं. अभिनेत्री शालिनी से शादी करने पर वह अभिनेता रिचर्ड ऋषिऔर अभिनेत्री शामिली के बहनोई बन गए जो राजीव मेनन की फिल्म कण्डुकोण्डेन कण्डुकोण्डेन (Kandukondain Kandukondain), में उनकी साली के किरदार में दिखीं थी।
3 जनवरी 2008 को चेन्नई में उनकी बेटी, अनुष्का का जन्म हुआ।
2010 की शुरुआत में, तमिलनाडु के मुख्यमंत्री द्वारा अजित को अचूक बताया गया।
पुरस्कार और नामांकन
जीता:
मनोनीत
अनिवार्य मतदान
अनिवार्य मतदान का अर्थ है कि कानून के अनुसार किसी चुनाव में मतदाता को अपना मत देना या मतदान केन्द्र पर उपस्थित होना अनिवार्य है। यदि कोई वैध मतदाता, मतदान केन्द्र पहुंचकर अपना मत नहीं देता है तो उसे पहले से घोषित कुछ दण्ड का भागी बनाया जा सकता है।
वर्तमान समय में 33 देशों में मतदान करना जरूरी है। कई देशों में मतदान ना करने पर दंड का प्रावधान है।
अंबकंटि, कुंटाल मण्डल
अंबकंटि, कुंटाल मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
महाराजा अग्रसेन कॉलेज
महाराजा अग्रसेन कॉलेज यह दिल्ली विश्वविद्यालय का वसुन्धरा एंक्लेव, दिल्ली में स्थित एक कॉलेज हैं।
फर्रुख़ाबाद (तहसील), फर्रुख़ाबाद
यह तहसील फर्रुख़ाबाद जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 398 गांव हैं।
महसौरा गाँव, रायगढ-चौक (लखीसराय)
महसौरा [रामगढ-चौक प्रखण्ड (लखीसराय)|रामगढ-चौक]], लखीसराय, बिहार स्थित एक गाँव है।
बधछत्तर गाँव, अलौली (खगड़िया)
बधछत्तर अलौली, खगड़िया, बिहार स्थित एक गाँव है।
मन जीते जग जीत (1973 फ़िल्म)
मन जीते जग जीत 1973 में बनी हिन्दी भाषा की फिल्म है।
डीडा चक कठमौरिया, रानीखेत तहसील
डीडा चक कठमौरिया, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
ज्वालामुख-कुण्ड
किसी ज्वालामुखी के विस्फोट के परिणाम स्वरूप अस्तित्व में आई एक कुण्ड या पात्र सदृश रचना भूवैज्ञानिक भाषा में ज्वालामुख-कुण्ड कहलाती है। अंग्रेजी और अन्य यूरोपीय भाषायों मे इसे कैल्डेरा (Caldera) कहते हैं, जो एक स्पैनिश शब्द है पर इसका मूल लैटिन भाषा के कैल्डेरिया में निहित है जिसका अर्थ 'खाना पकाने का बर्तन' होता है।।
द सेकेंड सेक्स
द सेकेंड सेक्स (अंग्रेज़ी: The Second Sex, फ़्रांसीसी: Le Deuxième Sexe) सिमोन द बोउआर द्वारा फ़्रान्सीसी भाषा में लिखी गई पुस्तक है जिसने स्त्री संबंधी धारणाओं और विमर्शों को गहरे तौर पर प्रभावित किया है। इसे नारीवाद पर लिखी गयी सबसे उत्कृष्ट और लोकप्रिय पुस्तकों में गिना जाता है। उन्होंने यह किताब 38 साल की उम्र में लिखी थी और इसमें उन्हें 14 महीने का वक़्त लगा था। स्त्री अधिकारवादी विचारधारा वाली सिमोन की यह पुस्तक नारी अस्तित्ववाद को प्रभावी तरीके से प्रस्तुत करती है। यह स्थापित करती है कि "स्त्री जन्म नहीं लेती है बल्कि जीवन में बढ़ने के साथ बनाई जाती है।"। उनकी यह व्याख्या हेगेल की सोच को ध्यान में रखकर “दूसरे” (the other) की संकल्पना प्रदान करती है। उनकी इस संकल्पना के अनुसार, नारी को उसके जीवन में उसकी पसंद-नापसंद के अनुसार रहने और काम करने का हक़ होना चाहिए और समाज में पुरुष से आगे बढ़ सकती है। ऐसा करके वो स्थिरता से आगे बढ़कर श्रेष्ठता की ओर अपना जीवन आगे बढ़ा सकती है। ऐसा करने से नारी को उनके जीवन में कर्त्तव्य के चक्रव्यूह से निकल कर स्वतंत्र जीवन की ओर कदम बढ़ाने का हौसला मिलता हैं। द सेकेंड सेक्स एक ऐसी पुस्तक है, जो यूरोप के सामाजिक, राजनैतिक, व धार्मिक नियमों को चुनौती देती हैं, जिन्होंने नारी अस्तित्व एवं नारी प्रगति में हमेशा से बाधा डाली है और नारी जाति को पुरुषो से नीचे स्थान दिया हैं। अपनी इस पुस्तक में सिमोन द बोउआर ने पुरुषों के ढकोसलों से नारी जाति को लाद कर उनके जीवन में आयी समस्याओं पर सोच न करने की नीति के विषय में अपने विचार प्रदान किये हैं। इसका हिन्दी अनुवाद स्त्री उपेक्षिता नाम से हुआ।
इतिहास
द सेकेंड सेक्स असल में Les temps modernes के शीर्षक से लिखी गयी थी, जो जून १९४९ में छापी गयी थी। इस किताब का दूसरा भाग पहले भाग के छपने के कुछ महीनो बाद प्रकाशित हुआ था। होवार्ड पर्श्ले के द्वारा अंग्रजी में अनुवाद के तुरंत बाद ही दोनों भाग अमेरिका में जल्द ही प्रकाशित की गयी थी। होवार्ड पर अनुवाद करने का प्रस्ताव अल्फ्रेड नोफ की पत्नी, ब्लांच नोफ न रखा था। चुंकि होवार्ड को फ्रेंच बहुत कम समझ आती थी और दर्शन-ज्ञान में उनकी कोई रूचि अथवा समझ न होने के कारण उन्होंने काफी हद तक अनुवाद का काम गलत किया था। वे स्मिथ कॉलेज में जीव विज्ञान पढ़ाते थे। काफी सालों बाद, २००९ में, असल प्रकाशित फ्रेंच पुस्तक की साठवीं सालगिरह के अवसर पर, दोनों भागो की एक दूसरी अनुवादित पुस्तक प्रकाशित की गयी थी।
बेऔविओर ने अपनी विचारधारा दो अलग औरतों से प्रत्याशित की थी, एरिका जोंग और गेर्मैन ग्रीर, जो स्त्रियों के अहिकारो पर समर्थन करती थीं। “नारी: मिथक या सत्य” एक ऐसा अध्याय है, जहाँ लेखिका बेऔविओर कहती हैं कि किस तरह पुरुष ने समाज में महीला को “दुसरे” का दर्जा दिया हैं। वे कहती हैं कि पुरुष ने नारी के चारो ओर झूठे नियम ओर क़ानून बनाकर उन्हें इस आश्वाशन में रखा हैं कि उनकी जगह पुरुष श्रेष्ठ हैं। लेखिका का मानना था की ऐसा करके पुरुष ने स्त्रियों की परेशानियों को समझने से हाथ धो लिए थे और उन के झूठे ढकोसलों ने स्त्रियों को समाज में हमेशा उनके नीचे बाँध के रखने में उनकी सहायता की हैं। बेऔवोइर का मानना हैं कि ऐसा ही दबाव समज के दुसरे भागो में भी देखा गया है, उदाहरण के लिए, समाज में रंग, जाति, एवं धर्मं को लेकर कट्टर व छोटी सोच वाले पाखंडी लोगों ने कई झगड़े व भेद-भाव फेलाया है। पर उनका मानना है कि स्त्री जाति को जितना समाज के इतिहास में दबाया गया है, वैसा किसी धर्म व जाती को नहीं दबाया गया हैं। नारी को अपने से नीचे रखकर पाखंडी पुरुषों ने समाज में अपना ऊंचा स्थान बनाये रखा हैं। अपनी पुस्तक में बेऔवोइर ने ऐसे ही कई विचारों को उजागर की है, जो समाज की रीत अथवा नियमों को चुनौती देती हैं। उन्होंने कहा हैं कि स्त्रियों को कमज़ोर एवं शारीरिक व मानसिक रूप से असामान्य माना गया है और इसी कारणवश स्त्रियों को कहीं भी उचित अवसर नहीं मिला हैं। नारी को हमेशा यह आश्वासन दिया गया हैं कि वे कमज़ोर हैं और उन्हें स्थिर व सामान्य रहने के लिए पुरुषो के मार्ग-दर्शन पर चलना चाहिए।
महत्व
द सेकेंड सेक्स के प्रकाशित होने से पहले नारी अस्तित्ववाद के विषय में फ्रांस में कभी कोई भी विचार विमर्श नहीं हुए थे और स्त्रियों को कभी भी समाज के कानूनों से कोई शिकायत नहीं थीं। परन्तु बउआर ने विचार धारा बदल डाली। उनका नारी व पुरुषतव्य जाति की समाज में समानता दो मुद्दों की तरफ ध्यान खींचता हैं: एक, कि किस तरह शारीरिक असामान्यता पुरूषों को नारी से ऊपर व बढ़कर होने का कारण बन गयी हैं। दूसरा यह कि किस तरह शारीरिक असामान्यताओं पर बहस व सोच-विचार करने से यह पता चलता है कि शारीरिक असामान्यता असल में प्रकृति की क्रिया है और इसमें पुरुषो का कोई हाथ नहीं। अतः, शारीरिक असामान्यता को पुरुषो ओर नारी में सामाजिक असमान्यता करने का कारण व्यर्थ एवं मूर्ख हैं। यहाँ बेऔवोइर प्लेटो के विचारधारा को नकारते हुए कहती है कि किसी व्यक्ति का लिंग एक घटना है जिसपर उस व्यक्ति का कोई जोर नहीं होता हैं। इसलिए, पुरुषो और नारियो में कोई भेद भाव नहीं करना चाहिए। नारी अस्तित्व के लिए बेऔवोइर ने कई योगदान किये हैं, परन्तु फिर भी कभी बेऔवोइर ने स्वयं को एक कट्टर स्त्री अधिकारवादी नहीं कहा। परन्तु १९६० और १९७० के स्त्री अधिकारवादी मोर्चो के बाद १९७२ में बेऔवोइर ने अपने आप को एक स्त्री अधिकारवादी घोषित किया था।
इन्द्रबहादुर राई
इन्द्रबहादुर राई (3 फ़रवरी 1927 - 6 मार्च 2018) नेपाली मूल के दार्जिलिंग निवासी भारतीय साहित्यकार थे। उनका नेपाली साहित्य और भाषा में योगदान अविस्मरणीय है। इन्हें नेपाली भाषा और साहित्य में उत्कृष्ट योगदान हेतु साहित्य अकादमी पुरस्कार के साथ-साथ अन्य अनेकों सम्मनों से विभूषित किया गया है। राई नेपाली भाषा के अत्यंत प्रतिभावान लेखकों में से एक हैं। उनके सृजन में पारंपरिक और आधुनिक दोनों तकनीक शामिल है जो साहित्यिक शैलियों की एक विस्तृत श्रृंखला का उपयोग करती है। इनके द्वारा रचित एक समालोचना नेपाली उपन्यास का आधारहरू  के लिये उन्हें सन् 1977 में साहित्य अकादमी पुरस्कार से सम्मानित किया गया।
पुरस्कार/सम्मान
विगत 45 वर्षों से निरंतर नेपाली साहित्य साधना में रत राई ने कथा, उपन्यास, निबंध, आलोचना, आदि विधाओं में उत्कृष्ट लेखन किया है। नेपाली साहित्य में उत्कृष्ट योगदान के लिए उन्हे जगदम्बाश्री पुरस्कार से विभूषित किया गया। 1975 में उन्हें साहित्य अकादमी पुरस्कार से सम्मानित किया गया।
सरथल, बिलारी (मुरादाबाद )
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
डाक की जानकारी
सम्बंधित जनगणना कोड: राज्य कोड :09 जिला कोड :135 तहसील कोड : 00720
फूल गोभी
फूलगोभी एक लोकप्रिय शाक है। उत्त्पति स्थान साइप्रस व इटली का भूमध्यसागरीय क्षेत्र माना जाता है। भारत में इसका आगमन मध्य काल में हुआ माना जाता है।
भारत में इसकी कृषि के अंतर्गत कुल क्षेत्रफल लगभग 3000 हेक्टर है, जिससे लगभग 6,85,000 टन उत्पादन होता है। उत्तर प्रदेश तथा अन्य शीतल स्थानों में इसका उत्पादन व्यपाक मापदण्ड पर किया जाता है। वर्तमान में इसे सभी स्थानों पर उगाया जाता है। फूलगोभी, जिसे हम शाक के रूप में उपयोग करते है, के पुष्प छोटे तथा घने हो जाते हैं और एक कोमल ठोस रूप निर्मित करते हैं। फूल गोभी में प्रोटीन, कैल्शियम, फास्फोरस, विटामिन ‘ए’, ‘सी’ तथा निकोटीनिक एसिड जैसे पोषक तत्व होते है। गोभी को पकाकर खाया जाता है और अचार आदि भी बनाया जाता है। पौध रोपण के 3 से 3½ माह में शाक योग्य फूल खिल जाते है। उपज की अवधि 60 से 120 दिन की होती है। प्रति हेक्टेयर 100 से 250 क्विंटल फूल प्राप्त हो जाते है। उपज पौधे लगने के समय के ऊपर निर्भर करती है।
जलवायु-भूमि
शीतल तथा नम जलवायु उपयुक्त मानी जाती है। उच्च तापकृम या निम्न तापकृम तथा कम वायुमण्डलीय आद्रर्ता फूलगोभी की फसल के लिए हानिकारक सिद्ध होती है। 50 से 75º तापकृम पर फूल अच्छे विकसित होते हैं। उपजाऊ भूमि फूल गोभी के लिए उपयुक्त होती है। बलुई-दुमट-मिट्टी,जो कि उत्तम जलनिकास वाली होती है, उत्त्तम है। भूमि का पीएच मान 5.5 से 6.8 होना उपयुक्त होता है।
सिंचाई
सामान्य रूप से 10-15 दिन के अन्तर से सिंचाई की आवश्यकता होती है। सिंचाई का अन्तर भूमि के अनुसार कम या अधिक हो सकता है। अगेती किस्मों की अपेक्षा पिछेती किस्मों को अधिक जल की आवश्यकता होती है। सिंचाई प्रात:काल करनी चाहिए।
खाद एवं उर्वरक
शीघ्र तैयार होने वाली किस्म गोबर की खाद/कम्पोस्ट – 250क्विंटल, नाइट्रोजन 100 किलो, फास्फोरस – 75 किलो तथा पोटाश – 40 किलो हेक्टर आवश्यक होता है। मध्यम एवं देर से तैयार होने वाली किस्म – गोबर की खाद/ कम्पोस्ट – 250 क्विंटल, नाइट्रोजन 125 किलो, स्फुर – 75 किलो तथा पोटाश – 40 किलो प्रति हेक्टर आवश्यक होता है। गोबर की खाद या कम्पोस्ट खेत तैयार करते समय फास्फोरस तथा पोटाश पौध रोपण के पहले तथा नाइट्रोजन दो भागों में कृमश: रोपाई के 10-15 दिन तथा 25-30 दिन बाद देना चाहिए। गोबर की खाद, स्फुर तथा पोटाश छिड़काव विधि में तथा नाइट्रोजन खड़ी फसल में उर्वरक देना या टॉप ड्रेसिंग विधि से दना चाहिए। स्फुर, पोटाश तथा नाइट्रोजन किसी भी संयुक्त या स्वतंन्त्र उर्वरक के रूप में दिये जा सकते है। सामान्य रूप से एक हेक्टर फूलगोभी की फसल 50 किलो नाइट्रोजन, 18 किलो फास्फोरस तथा 50 किलो पोटाश एक बार में भूमि में लेती है।
अल्प तत्वों का उपयोग
फूलगोभी की फसल में अल्प तत्व-बोरान एवं मॉलीब्लेडिनम की कमी के लक्षण स्पष्ट होते है। जिसे भूरापन या ब्राउनिंग कहते है। अत: बोरान की कमी को दूर करने के लिए 10-15 किलो का छिड़काव पौधों पर करना चाहिए। प्रथम छिड़काव पौध रोपण के दो सप्ताह पश्चात् और दूसरा छिड़काव फूल बनने से दो सप्ताह पहले करना चाहिये। मॉलीब्लेडिनम की कमी अम्लीय भूमि में हो जाती है अर्थात् मॉलीब्लेडिनम अनुपलब्ध रूप में हो जाता है, जिससे पौधे इस तत्व का अवशोषण नहीं कर पाते हैं और व्हिपटेल के लक्षण दिखलाई देते हैं। अत: अम्लीयता कम करने के उद्देश्य से 50-78 क्विंटल बुझा चूना प्रति हेक्टर खेत की तैयारी के समय भूमि में मिला देना चाहिए। इसके साथ ही पौध रोपण के पहले 2.5 से 5 किलो सोडियम मॉलीब्डेट प्रति हेक्टर भूमि में मिला देना चाहिए अथवा खड़ी फसल में 0.05 प्रतिशत घोल का पौधों पर छिड़काव करन चाहिए।
अंकुरण
80-85 प्रतिशत अंकुरण तापकृम 20-25º
पौध तैयार करना
उचित आकार की सामान्यतया 2 * 1 मी. आकार की 6-10 सेमी. ऊँची क्यारी बनाकर बीज कतारों में बोना चाहिए। प्रतिदिन हल्की सिंचाई आवश्यक है।
मिट्टी चढ़ाना
पौध रोपण के 4 से 6 सप्ताह पश्चात् पौधों पर मिट्टी चढ़ा दें जिससे फूलों के भार से पौधे टेढ़े न हो जायें।
ब्लांचिंग
फूल का रंग आकर्षक सफेद बनाने के लिए, पौधे की चारों ओर फैली हुई पत्तियों को फूल के ऊपर समेटकर बांध देने को ब्लांचिंग कहते है। धूप से फूल का रंग पीला हो जाता है। यह -क्रिया फूल तैयार हो जाने के 8-10 दिन पूर्व की जानी चाहिए।
कटाई
जब फल पूर्ण रूप से विकसित हो जाय तब काट लेना चाहिए। काटते समय यह ध्यान रखें। कि फूल में खरोंच या रगड़ न लगने पाये। काटने के पश्चात् शीघ्र ही विक्रय का प्रबन्ध करना चाहिए।
फूल गोभी
फूल गोभी एक लोकप्रिय सब्जी जरूर है लेकिन इसकी उपयोगी इसके गुण फैयदेमंद है लेकिन इसे आप अपने तरीके से खेती करे तो, बाजारों में इसकी प्रजाति काफी जायदा उपलब्ध है लेकिन जब गोभी(कोभी) समय से पहले बाजार में उपलब्ध हो जाता है तो इसकी सेवन बिल्कुल नहीं करना चाहिए वर्तमान दौड़ में यह बाजार के लिए जहर से कम नहीं है आपका यकृत इसकी सेवन करने कि इजाजत नहीं देती है अगर फिर भी आप इसका सेवन इसके खुद के मौसम से पहले करते है तो आप डायरिया,उल्टी, दस्त जैसे रोगों से पीड़ित हो सकते है। अगर आप खाना चाहते है तो आप जब तापमान 10 से 20 डिग्री तक रहे तब इसका सेवन करे और उससे ऊपर जाने पर छोड़ दे क्यू की यह आपके शरीर को बीमार ही नहीं काफी जायदा प्रभावित कर सकता है ।आप इसका समय अगस्त सितंबर में बिल्कुल ना करे आपको काफी क्षति का सामना कर सकता है।
जानकारी:
आप पत्ता कैसे करे कि यह खराब है आप 12 घंटा उसको रख दे काफी जायदा महक आना शुरू हो जायेगा और उसमे कुछ ही समय में जीवों का निर्माण हो जायेगा ऐसे में यह नुकसानदेह के साथ हैजा जैसे बीमारी का शिकार कर सकता है।
फैयादा:-
अगर आप भोजन में इसका प्रयोग करते है तो आप इसकी सब्जी अकेले या आलू या अन्य सब्जियों के साथ मिला कर प्रयोग कर सकते है किसके अलावा आप भोजन में भुजिया,बचका,पराठा,कचरी,सुखरी(सूखा कर अगले वर्ष प्रयोग करना) आचार निर्माण इत्यादि में प्रयोग कर सकते है।
धन्यवाद्
अन्धता
पौधे की मुख्य कलिका के क्षतिग्रस्त हो जाने की क्रिया को अन्धता कहते हैं। अन्य पत्ते बड़े, चमड़े जैसे मोटे और गहरे रंग के हो जाते हैं। कीड़ों के आक्रमण के फलस्वरूप ऐसा होता है।
सन्दर्भ
{{टिप्पणीसूची}
भाषा आन्दोलन दिवस
भाषा आंदोलन के दिन या भाषा क्रांति दिवस या बंगाली भाषा आंदोलन दिवस ( भाषा Andolôn Dibôs), जिसे भाषा शहीद दिवस या शहीद दिवस ( Shôhid Dibôs), के रूप में भी संदर्भित करते हैं, एक राष्ट्रीय दिन है, जो बांग्लादेश में 1952 में  बंगाली भाषा आंदोलन के दौरान विरोध प्रदर्शन करते समय मरने वाले छात्रों के बलिदान को याद रखने के लिए इस दिन को मनाया जाता है।
पृष्ठभूमि
भारत के विभाजन के बाद 1947 पूर्वी बंगाल में बंगाली बोलने वाले थे, जो पाकिस्तान के नियंत्रण में आ गया था। यहाँ सरकार, सरकारी कर्मी और सेना भी थी, लेकिन सभी पश्चिमी पाकिस्तान के थे। 1947 को एक महत्वपूर्ण संकल्प पर एक राष्ट्रीय शिक्षा शिखर सम्मेलन में कराची में एक राष्ट्रीय शिक्षा शिखर सम्मेलन हुआ था, जिसमें एक महत्वपूर्ण संकल्प लिया गया। इसमें उर्दू को राज्य की एक मात्र भाषा बनाने का निर्णय लिया गया था, जो समाचारों में और विद्यालयों में भी उपयोग होता। विपक्ष द्वारा विरोध भी हुआ और एक बंगाली इस्लामी सांस्कृतिक संगठन, तमाद्दुन मजलिश के सचिव अबुल कशिम के नेतृत्व में ढाका में विरोध शुरू हुआ। इसके बाद बैठक ने बंगाली भाषा को पूर्वी बंगाल का आधिकारिक भाषा बनाने का निर्णय लिया और शिक्षा के एक माध्यम में भी इसे ले लिया गया। हालांकि, पाकिस्तान लोक सेवा आयोग ने विषयों की सूची से बंगाली को हटा दिया इसी के साथ ही डाक टिकटों और मुद्राओं से भी इस भाषा को हटा दिया था।. केंद्रीय शिक्षा मंत्री फजलूर रहमान ने उर्दू को ही राज्य की एकमात्र भाषा बनाने हेतु व्यापक तैयारियाँ कर ली थी। इन कार्यों से जनता में आक्रोश फैल गया, और बड़ी संख्या में छात्रों ने ढाका विश्वविद्यालय परिसर में 8 दिसंबर, 1947 को औपचारिक रूप से मांग की है कि बंगाली को ही आधिकारिक भाषा बनाया जाये। इसे बढ़ावा देने हेतु छात्रों ने जुलूस और रैलियों का आयोजन भी किया।
विरोध
1952 में बंगाली छात्रों ने पूर्वी पाकिस्तान में पाकिस्तानी सरकार द्वारा उर्दू को राष्ट्रीय भाषा बनाने कि घोषणा करने के बाद उसके विरोध में जुलूस निकाला। पाकिस्तानी नागरिकों की अनुपात 1952 में 54% था, जो बहुमत के लिए काफी था। विरोध प्रदर्शन में कई छात्रों की मृत्यु हो गई, जो बंगाली भाषा को भविष्य की पीढ़ियों के लिए बचाना चाहते थे।
सुबह के नौ बजे छात्रों ने ढाका विश्वविद्यालय परिसर में सभा शुरू की, जहाँ पहले से धारा 144 लगा हुआ था। यहाँ विश्वविद्यालय के वाइस-चांसलर और अन्य अधिकारी मौजूद थे, इसके अलावा सशस्त्र पुलिस बल द्वारा परिसर घिरा हुआ था।  एक चौथाई छात्रों में  ग्यारह छात्रों ने विवि के द्वार में एकत्रित होकर पुलिस द्वारा बनाई गई रेखा को तोड़ने का प्रयास किया। पुलिस ने आंसू गैस के गोले द्वार की ओर डाल कर छात्रों को चेतावनी दी। एक वर्ग के छात्रों ने ढाका विवि से भाग निकले की कोशिश की और भागने में सफल रहे, जबकि दूसरों को  विश्वविद्यालय परिसर में  पुलिस ने घेर लिया था।  वाइस-चांसलर पुलिस को हमला न करने और छात्रों को जगह छोड़ने को कहते हैं। लेकिन पुलिस कई छात्रों को धारा 144 का उल्लंघन करने के कारण गिरफ्तार कर लेती है, बाहर जाने की कोशिश करते रहते हैं। गिरफ्तारी से नाराज छात्रों ने पूर्व बंगाल विधान सभा में मुलाक़ात की और विधायकों का मार्ग अवरुद्ध कर उन्हें इस मामले को विधानसभा में पेश करने का आग्रह करती है। लेकिन छात्रों का एक समूह तूफान की तरह इमारत में चढ़ने लगा था, इस कारण पुलिस ने आग के गोले फैंकने लगे। इससे कई छात्रों की मौत हो गई। इसमें अब्दुस सलाम, रफीक उद्दीन अहमद, अबुल बरकत और अब्दुल जब्बार शामिल थे। इन हत्याओं की खबर का बहुत तेजी से प्रसार और यह विकार तेजी से उभर कर सामने आया और शहर के सभी दुकानों, कार्यालयों और सार्वजनिक परिवहन आदि को बंद कर दिया गया और हड़ताल शुरू हो गया। में विधानसभा के छह विधायकों, जिसमें मनोरंजन धार, बसंतकुमार दास, शमसुद्दीन अहमद और धीरेन्द्रनाथ दत्ता शामिल हैं, ने  अनुरोध किया है कि मुख्यमंत्री नुरुल अमीन यात्रा घायल छात्रों को अस्पताल में मिलने जाएँ और शोक के निशानी के रूप में विधानसभा स्थगित कर दें। इसका समर्थन  मौलाना अब्दुर राशिद तरकबगीश, शोरफुद्दीन अहमद, शमसुद्दीन अहमद खोंडोकर  और मोशीनूद्दीन  अहमद ने किया। हालांकि नुरुल अमीन अनुरोध को मानने से  इनकार कर दिया था।
संविधान सुधार
7 मई 1954 में संविधान सभा ने मुस्लिम लीग के समर्थन के बाद बंगाली भाषा को आधिकारिक भाषा बना दिया। बंगाली भाषा को 29 फरवरी 1956 के दिन पाकिस्तान की दूसरी आधिकारिक भाषा के रूप में मान्यता प्राप्त हुआ और अनुच्छेद 214(1) के तहत उर्दू और बंगाली पाकिस्तान की आधिकारिक भाषा बन गई।
स्मरणोत्सव
इस आंदोलन के उपलक्ष्य में शहीद मीनार (শহীদ মিনার), एक प्रतीकात्मक मूर्ति बनवाया गया था, जो उस नरसंहार और बांग्लादेश के निर्माण को याद दिलाता है, इसका कुछ हद तक प्रभाव पश्चिम बंगाल में भी पड़ा।
यूनेस्को ने इसका निरीक्षण कर ये फैसला किया कि 21 फरवरी को अंतरराष्ट्रीय मातृ भाषा दिवस मनाया जाएगा। यूनेस्को के आम सम्मेलन में इसका निर्णय ले लिया और या 17 नवंबर 1999 को लागू हुआ, जब यह बांग्लादेश द्वारा पेश किया गया और सर्वसम्मति से लागू हुआ, इसमें बांग्लादेश और सह-प्रायोजित व 28 समर्थित देशों द्वारा समर्थन किया गया।
प्रमस्तिष्क शोफ
प्रमस्तिष्क एडिमा मस्तिष्क शोफ मस्तिष्क के अंतःकोशिकिय या बाह्य रिक्त स्थान में तरल पदार्थ से अधिक संचय है।
एडीमा का मतलब आमतौर पर सूजन और सेरेब्रल एडीमा मस्तिष्क की सूजन या सूजन है। इसके परिणामस्वरूप हाइपोक्सिया, सेप्सिस, एलर्जी, ट्यूमर, फोड़ा, रक्तस्राव, सेरेब्रल इंफार्क्शन, सेरेब्रल आघात और चयापचय या जहरीले कारक जैसे कई कारक होते हैं।
संकेत और लक्षण
आकृति विज्ञान में कुछ बदलाव मस्तिष्क ऐडिमा (edema) के साथ जुड़े रहते हैं:
लक्षण मतली, उल्टी, दूरदृष्टि, बेहोशी, और गंभीर मामलों में, दौरे और कोमा में शामिल हैं। मस्तिष्क हर्नियेशन होता है, श्वसन लक्षण या सांस की गिरफ्तारी भी पोंस और ओब्लोंगता में श्वसन केन्द्रों के संपीड़न के कारण हो सकता है।
प्रमस्तिष्क एडिमा के कारण
सेरेब्रल शोफ मस्तिष्क आघात से या ऐसे इस्कीमिक स्ट्रोक, कैंसर, या मस्तिष्क में सूजन दिमागी बुखार या दिमागी बुखार के कारण के रूप में nontraumatic कारणों से परिणाम कर सकते हैं। रक्त मस्तिष्क बाधा (BBB) ​​या रक्त - मस्तिष्कमेरु द्रव (सीएसएफ) बाधा टूट सकता है, तरल पदार्थ मस्तिष्क के बाह्य अंतरिक्ष में जमा करने के लिए अनुमति देता है। बदल चयापचय मस्तिष्क की कोशिकाओं को पानी बनाए रखने के कारण हो सकता है, और रक्त प्लाज्मा के कमजोर पड़ने के मस्तिष्क की कोशिकाओं में स्थानांतरित करने के लिए अतिरिक्त पानी का कारण बन सकता है। उचित अभ्यस्त बिना उच्च ऊंचाई करने के लिए तेजी से यात्रा के उच्च ऊंचाई मस्तिष्क शोफ (हरे) पैदा कर सकता है।
प्रमस्तिष्क एडिमा के प्रकार
रक्त मस्तिष्क बाधा रोग के लिए योगदान दे तंत्र धमनी उच्च रक्तचाप या मानसिक आघात, और vasoactive और endothelial विनाशकारी यौगिकों के ट्यूमर में मदद की रिहाई (उदाहरण arachidonic एसिड , उत्तेजक न्यूरोट्रांसमीटर , eicosanoids , ब्रैडीकाइनिन , हिस्टामिन , और मुक्त कण ) द्वारा शारीरिक व्यवधान शामिल हैं। vasogenic शोफ के उपप्रकार में शामिल हैं:
सक्ती, लेह
सक्ती (Sakti) भारत के जम्मू और कश्मीर राज्य के लद्दाख़ क्षेत्र के लेह ज़िले की लेह तहसील में स्थित एक गाँव है। लद्दाख़ में तिब्बती बौद्ध धर्म के न्यिंगमा सम्प्रदाय का इकलौता मठ, तकथोक मठ, यहीं स्थित है।
भकराकोट, सल्ट तहसील
भकराकोट, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
नदियावां गाँव, रायगढ-चौक (लखीसराय)
नदियावां रायगढ-चौक, लखीसराय, बिहार स्थित एक गाँव है।
नागारं, मंचिर्याल मण्डल
नागारं, मंचिर्याल मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
महाराजा अग्रसेन कॉलेज, जगाधरी
महाराजा अग्रसेन कॉलेज कुरुक्षेत्र विश्वविद्यालय से संलग्न कला और वाणिज्य का महाविद्यालय हैं, जो जगाधरी, हरियाणा में स्थित हैं। कॉलेज की स्थापना सन 1971 में 'महाराजा अग्रसेन सभा, जगाधरी' द्वारा किया गया था।
बहादुरपुर गाँव, अलौली (खगड़िया)
बहादुरपुर अलौली, खगड़िया, बिहार स्थित एक गाँव है।
बहादुर पुर की जनसंख्या लगभग 10000 दस हजार है
== बखरी हरिपुर सड़क जो कि बहादुर पुर से होकर गुजरती है, आगे चलकर खगरिया रेलवे स्टेशन से मिलती है,नजदीक रेलवे स्टेशन सलौना है ,जिसकी दूरी 5 किलोमीटर है, बखरी बाजार से कई यातायात , बहादुर पुर के लिए उपलब्ध है ==
अंबागाव, कुंटाल मण्डल
अंबागाव, कुंटाल मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
सतारन, बिलारी (मुरादाबाद )
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00720
ये है चाहतें
ये है चाहतें एक भारतीय पारिवारिक प्रेमकहानी धारावाहिक है। इसका प्रसारण १९ दिसंबर २०१९ को स्टार प्लस पर किया गया। यह धारावाहिक एकता कपूर की एक दूसरी लोकप्रिय धारावाहिक ये है मोहब्बतें का स्पीन अॉफ धारावाहिक है। इस धारावाहिक का निर्माण एकता कपूर और शोभा कपूर ने अपनी कंपनी बालाजी टेलीफिल्म्स के द्वारा किया है।
आधार
एक प्रसिद्ध रॉकस्टार, रुद्राक्ष खुराना और एक स्त्री रोग विशेषज्ञ, डॉ प्रीशा श्रीनिवासन के बीच एक भावुक प्रेम कहानी है, जो अपने भाई-बहनों के बेटे को एक साथ पालने के बाद प्यार में पड़ जाते हैं।
एवरम हेर्शको
एवरम हेर्शको (אברהם הרשקו; जन्म 31 दिसम्बर 1937) एक इजरायली जीव रसायनज्ञ हैं। उन्हें २००४ में आरोन चियानोवीर और इरविन रोज के साथ संयुक्त रूप से रसायन शास्त्र में नोबेल पुरस्कार से सम्मानित किया गया।
अभिनन्दन वर्धमान
अभिनन्दन वर्तमान को पाकिस्तान द्वारा 1 मार्च, 2019 को भारतीय समय के अनुसार रात्रि 9:20 बजे भारत-पाकिस्तान सीमा स्थिति वाघा सीमा पर छोड़ दिया गया ।भारत सरकार द्वारा इन्हे 'वीर चक्र' से सम्मानित किया गया    वह एक शक्तिशाली
न्यायालयिक विष विज्ञान
न्यायालयिक विष विज्ञान  अपराध अनुसंधान का वह भाग है जिसमे विष विज्ञान और एनालिटिकल रसायन की मदद से मृत्यु के कारण की जांच पड़ताल होती है! न्यायालयिक विज्ञान की इस शाखा का मत्वपूर्ण कार्य यह पता लगाना है की व्यक्ति की मृत्यु का कारण कौन सा ज़हरीला पदार्थ है और कितना समय हुआ है उसे शरीर में प्रवेश किए हुए! यह शाखा किसी भी व्यक्ति की मृत्यु चाहे आपराधिक हो या आत्महत्या हो, उसके शव की जांच करती है और शरिएइक पदार्थ(विसरा) में विष की उपस्थिति और उसकी कितनी मात्रा है उसका ज्ञात करती है! किसी भी आपराधिक स्थल में कोई भी भौतिक साक्ष्य मिलता है तो उसकी भी आचे से जांच की जाती है! इस शाखा में शरीर के बहुत से पदार्थ लिए जाते है जो की सहायक होते है विष और रासायनिक विषों का परिक्षण करने के लिए! इस शाखा में कीटनाशक, प्रानिविष, वानस्पतिक विष, अल्कोहल, मॉर्फिन, नारकोटिक पदार्थ, पेट्रोल, गैसोलीन और अन्य सभी संभावित रासायनिक विषयों का परिक्षण किया जाता है|
डीडा, रानीखेत तहसील
डीडा, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
चरकस लोग
चरकस या अदिगेय कॉकस क्षेत्र की एक जाती और समुदाय है, जो बहुत प्राचीनकाल से कॉकस के इलाक़े के निवासी हैं।  चरकस लोगों की अपनी बोली है - चरकसी भाषा। यह लोग सुन्नी इस्लाम के अनुयायी हैं। दुनिया के लगभग आधे चरकस लोग तुर्की में रहते हैं।
समुदाय का नाम
चरकस लोगों का नाम तुर्की-भाषियों ने डाला। तुर्की भाषा में चरकस का मतलब "युद्ध में चतुर" या "दुश्मन को काट डालने वाला" बताया जाता है। यही शब्द पुरानी हिन्दी में भी किसी चालू लेकिन जांबाज़ व्यक्ति के लिए भी प्रयोग होता था ("चरकस आदमी")। चरकस लोग अपनी भाषा में अपने-आप को "अट्टेग़ेय" या "अदिग़ेय" बुलाते हैं। चरकसी भाषा में "अट्टे" का मतलब "ऊंचाई" होता है (जैसे पहाड़ की ऊंचाई) और "ग़ेय" का मतलब "समुद्र" बताया जाता है। यानि "अदिग़ेय" का अर्थ है "समुद्र के पास के पहाड़ी इलाक़े के लोग" जिस से तात्पर्य ये है के ये लोग कृष्ण सागर के पास के कॉकस पर्वतों में बसते हैं।
अन्य भाषाओँ में
अंग्रेज़ी में चरकसों को सरकेस्सीयन (Circassian) कहा जाता है।
अनुवांशिकी
२००८ में "जीनोम विवधताओं से विश्वव्यापी मनुष्य संबंधों का खुलासा" शीर्षक के साथ छापे गए वैज्ञानिक अध्ययन में विशेषज्ञों नें ६५०,००० से अधिक डी॰एन॰ए॰ खण्डों की जांच से पता लगाया है के हज़ारों वर्षों के दौर में चरकस लोगों के पूर्वज यूरोप, मध्य एशिया और भारतीय उपमहाद्वीप के लोगों से मिलते जुलते थे।
इतिहास
चरकस लोग कभी भी संगठित नहीं हुए हैं, जिस से आक्रमण करने वाली मंगोल, अवर, पेचेनेग, हूण और ख़ज़र सेनाओं को खदेड़ पाना उनके लिए मुश्किल रहा। पांचवी शताब्दी ईसवी में चरकस लोग अधिकतर ईसाई बन चुके थे, लेकिन पंद्रहवी शताब्दी ईसवी तक वे क्राइमिया के तातारों और उस्मानी साम्राज्य के प्रभाव से मुस्लिम बन गए।
रूसी आक्रमण
अठारवी शताब्दी के अंत से लेकर मध्य उन्नीसवी शताब्दी तक रूस ने बहुत से कॉकस के इलाक़ों पर धावे जारी रखे। उनका ध्येय था के इन क्षेत्रों को रूसी साम्राज्य में शामिल कर लिया जाए। शुरू में रूसी फौजों का ज़ोर पूर्वी कॉकस के चेचन्या और दाग़िस्तान क्षेत्रों को काबू करने पर था, लेकिन १८५९ में उन्होंने यहाँ के सबसे बड़े विद्रोही नेता इमाम शमील को पराजित कर लिया और अपना ध्यान पश्चिम की ओर चरकस्सिया पर लगाना आरम्भ किया। जब इन चरकस-रूसी मुठभेड़ों की ख़बर इंग्लॅण्ड और पश्चिमी यूरोप में पहुंची तो वहां चरकसों के लिए बहुत सहानुभूति जतलाई गई और उन्हें मदद का आश्वासन दिया गया, लेकिन ज़मीन पर चरकसों को कभी मदद नहीं मिली। रूसी जनरल येवदोकिमोव को आदेश दिए गए के वह चरकसों को उनके गाँवों-बस्तियों से निकाल कर तुर्की की तरफ धकेल दे। कहा जाता है के रूसी बंदूकधारियों और उनके घुड़सवार सहायकों ने कई इलाकों से सारे मुस्लिम चरकसों को निकालकर गाँव के गाँव ख़ाली कर दिए और चरकसों को तुर्की की और जाने के लिए मजबूर किया। पश्चिमी इतिहासकारों ने रूस पर इन उपद्रवों में लाखों चरकसों को मारने का इल्ज़ाम लगाया है। धीरे-धीरे रूसी सेनाएं विजयी होती गयी और २ जून १८६४ को अधिकतर चरकसी मुखियाओं नें रूस से वफ़ादारी करने की संधि पर हस्ताक्षर कर दिए और रूसी साम्राज्य को क़बूल कर लिया। जो चरकस तुर्की पहुँच गए उन्हें उस्मानी साम्राज्य ने वहीँ बसा लिया। आधुनिक युग में दुनिया के लगभग आधे चरकस तुर्की में रहते हैं।